
UDTALELSE
Udvalget om Borgernes Rettigheder og Retlige og Indre Anliggender opfordrer Budgetkontroludvalget, som er korresponderende udvalg, til at optage følgende i det forslag til beslutning, det vedtager:
<RepeatBlock-Dec></RepeatBlock-Dec>
1.	bemærker, at driftsbudgettet for 2024 fra Den Europæiske Tilsynsførende for Databeskyttelse (EDPS) beløb sig til 24 329 460 EUR, hvilket afspejler en stigning på 7 % sammenlignet med det endelige budget for 2023; glæder sig over, at EDPS' udnyttelsesgrad for forpligtelsesbevillinger i 2024 var på 96 %;
2.	noterer sig EDPS' øgede rolle i forbindelse med flere nye lovgivningsmæssige retsakter, herunder forordningen om kunstig intelligens, i henhold til hvilken EDPS bliver den kompetente myndighed for Unionens institutioner, agenturer, kontorer og organer, hvorved EDPS er blevet delegeret yderligere opgaver; understreger, at disse yderligere ansvarsområder, som fælleslovgiverne har uddelegeret, kræver tilstrækkelige ressourcer for at sikre, at EDPS effektivt kan opfylde sine forpligtelser;
3.	understreger EDPS's rolle med hensyn til at føre tilsyn med EU-institutionernes, organernes og agenturernes aktiviteter i forbindelse med behandlingen af personoplysninger; udtrykker bekymring over den tid, det tager EDPS at behandle klager; minder om Den Europæiske Ombudsmands afgørelse af 7. november 2024 i sag 1888/2023/TM, hvori Den Europæiske Ombudsmand konstaterede, at den omstændighed, at det tog EDPS seks år at færdiggøre sin vurdering af en klage, ikke udgør en rimelig tidsramme, og at EDPS' tilgang udgjorde et tilfælde af fejl og forsømmelser; bemærker, at Ombudsmanden konstaterede, at EDPS heller ikke holdt klageren underrettet om sagens forløb;
4.	glæder sig over, at EDPS i 2024 afsluttede 77 klagesager, som opfyldte betingelserne for behandling, hvilket svarer til en stigning på 33 % i forhold til 2023; bemærker, at det ikke er klart, hvornår disse klager blev indgivet, og opfordrer derfor EDPS til at forbedre den proceduremæssige gennemsigtighed og til at offentliggøre data om det årlige antal af modtagne klager, som opfylder betingelserne for behandling, den gennemsnitlige tid, det tager at undersøge og afgøre dem, samt årsagerne til væsentlige forsinkelser; opfordrer indtrængende EDPS til at overveje sine centrale resultatindikatorer og sikre, at disse omfatter klagebehandling og fastsætter mål for behandling af klager og undersøgelser i lighed med Den Europæiske Ombudsmands praksis;
5.	glæder sig over faldet i EDPS' udgifter til tjenesterejser og i antallet af tjenesterejser for personalet fra 246 i 2023 til 218 i 2024; opfordrer EDPS til fortsat at vurdere, om de ressourcer, der bliver anvendt på tjenesterejser, anvendes hensigtsmæssigt og bidrager til beskyttelsen af personoplysninger i EU's institutioner, organer og agenturer; bemærker, at EDPS i 2024 deltog i en række arrangementer, herunder kommercielle arrangementer, og at EDPS i overensstemmelse med sin engagementspolitik normalt forventer, at arrangørerne dækker rejse- og opholdsomkostningerne; udtrykker bekymring over, at EDPS stadig ikke giver oplysninger om antallet af tjenesterejser, der finansieres af arrangører eller andre tredjeparter, hvilket mindsker gennemsigtigheden med hensyn til EDPS' udgifter til tjenesterejser; opfordrer indtrængende EDPS til at forbedre sine politikker og praksisser med hensyn til gennemsigtigheden i tjenesterejseudgifterne;

6.	bemærker, at EDPS i 2024 afsluttede én enkelt undersøgelse sammenlignet med ingen undersøgelser i 2023, afgav 25 udtalelser, hvilket er et fald i forhold til 54 udtalelser, der blev afgivet i 2023, og gennemførte tre revisioner, hvilket er et fald sammenlignet med fem revisioner i 2023; opfordrer indtrængende EDPS til i forbindelse med sine centrale resultatindikatorer at foretage en klar sondring mellem faktisk gennemførte revisioner og besøg.

BILAG: ERKLÆRING OM INPUT
<FootprintIntro>I henhold til artikel 8 i bilag I til forretningsordenen erklærer ordføreren for udtalelsen, at hun i sin udtalelse har medtaget input om forhold, der vedrører sagens emne, som hun har modtaget som led i udarbejdelsen af udtalelsen inden vedtagelsen i udvalget fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:1], eller fra følgende repræsentanter for offentlige myndigheder i tredjelande, herunder deres diplomatiske missioner og ambassader:</FootprintIntro> [1:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister

	Transparency International EU / EU transparency register: 501222919-71


Ordføreren for udtalelsen har udarbejdet ovenstående liste på eget ansvar.

